আবাসিক শিক্ষাপ্রতিষ্ঠান : নবী করিম (সা) শিক্ষাকার্যক্রমকে অধিকতর ব্যাপক ও সার্বক্ষণিক করার জন্য সাহল ও সুহাইল নামের দুই ভাইয়ের কাছ থেকে একটি জমি খরিদ করে সেখানে একটি মসজিদ প্রতিষ্ঠা করেন, যা সুফ্ফা নামে সর্বাধিক পরিচিত। সেখানে তিনি সার্বক্ষণিক শিক্ষাপদ্ধতি চালু করেন। সে শিক্ষাকেন্দ্রের ছাত্রদেরকে বলা হতো আহসাবে সুফ্ফা। নিরক্ষর লোকদের জন্য শিক্ষার সুযোগ সৃষ্টি কার ছিল সে শিক্ষাপ্রতিষ্ঠানের অন্যতম উদ্দেশ্য। সেই শিক্ষাকেন্দ্রে মহানবী (সা) নিজে শিক্ষাদানসহ সার্বক্ষণিক শিক্ষক হিসেবে হজরত সাঈদ ইবনে আ’সকে (রা) নিযুক্ত করেন। ঐতিহাসিক আল্লামা বালাজুরীর বর্ণনা মতে হিজরি দ্বিতীয় সনে মহানবী (সা) দারুল কুররা নামে আরো একটি আবাসিক শিক্ষাপ্রতিষ্ঠান কায়েম করেছিলেন। উল্লেখ্য যে, শুধু শিক্ষালয় প্রতিষ্ঠা করেই তিনি ক্ষান্ত থাকেননি, বরং দাওয়াত ও জিহাদী কর্মসূচির শত ব্যস্ততা সত্ত্বেও মহানবী (সা) নিয়মিত এসব শিক্ষাকেন্দ্রের কার্যক্রম তত্ত্বাবধান করতেন। শিক্ষার্থীদের মাঝে কোনো বেমানান কাজ পরিলক্ষিত হলে কিংবা কোনো বিষয়ে তাদেরকে তর্ক-বিতর্কে লিপ্ত দেখলে তাৎক্ষণিকভাবে তিনি তা বন্ধ করে দিতেন এবং এ জাতীয় কর্মকা-ে লিপ্ত না হওয়ার উপদেশ দিতেন। একবার কয়েকজন শিক্ষার্থীকে অকারণে হাসাহাসি করতে দেখে প্রিয়নবী (সা) সাথে সাথে তাদের মৃত্যু-পরবর্তী কঠিন অবস্থার কথা বলে হাসাহাসি থেকে বিরত থাকতে বলেন।